Albert Roosvalt

Albert Roosvalt (3/16. veebruar 1903 Tudulinna vald (Iisaku kihelkond) – 3. veebruar 1963 Pärnu) oli eesti vaimulik.

Alghariduse omandas ta Tudulinna, Lohusuu ja Mustvee koolides. Aastal 1925 lõpetas ta Rakvere Õpetajate Seminari. Seejärel töötas ta mitmes kohas kooliõpetajana. Aastal 1928 astus ta Tartu Ülikooli usuteaduskonda, mille lõpetas 1934. aasta detsembris. Prooviaastal oli ta Helme Maarja koguduses abipraost Johannes Uustali ja Tallinna Jaani koguduses piiskopliku vikaari Hans Kubu juures. 31. mail 1936 ordineeriti ta Tallinna toomkirikus piiskop Hugo Bernhard Rahamägi poolt õpetajaks.

Ta oli aastal 1936 Halliste Püha Anna koguduse adjunktõpetaja (oli Johannes Selliovi adjunktiks). 13. detsembril 1936 aastal valiti ta Pärnu Eliisabeti koguduse I ja II pihtkonna noorsootöö õpetajaks; ametisse asus ta 1. jaanuaril 1937, olles samal ajal mõlema pihtkonna perekonnaseisuametnik. Aastatel 1939–1953 oli ta Leesi Katariina koguduse õpetaja, olles veel aastatel 1940–1953 Kuusalu Laurentsiuse koguduse ja Loksa Püha Neitsi Maarja koguduse hooldajaõpetaja. Lisaks valiti ta 19. novembril 1945 Ida-Harju praostkonna abipraostiks ja aastal 1948 praostiks. Aastal 1949 sai ta konsistooriumi assessoriks. Aastatel 1953–1963 oli ta Pärnu Eliisabeti koguduse õpetaja, saades veel 29. juulil 1953 Pärnu praostkonna praostiks. Ta suri 3. veebruaril 1963 ning ta on maetud Kuusalu kalmistulePärnu Eliisabeti kogudus. Eel- ja ajalugu. Pärnu 2000Konrad Veem Eesti Vaba Rahvakirik Dokumentatsioon ja leksikon EVR Stockholm 1988.

 Isiklikku 
Tema poeg Uno Roosvalt on maalikunstnik.

 Viited 

 Välislingid 
Albert Roosvalt – rõõmusõnumi jagaja

Kategooria:Halliste Püha Anna koguduse vaimulikud
Kategooria:Kuusalu Laurentsiuse koguduse vaimulikud
Kategooria:Leesi Katariina koguduse vaimulikud
Kategooria:Loksa Püha Neitsi Maarja koguduse vaimulikud
Kategooria:Pärnu Eliisabeti koguduse vaimulikud
Kategooria:Eesti perekonnaseisuametnikud
Kategooria:Ida-Harju praostid
Kategooria:Pärnu praostid
Kategooria:Tartu Ülikooli usuteaduskonna vilistlased
Kategooria:Kuusalu kalmistule maetud
Kategooria:Sündinud 1903
Kategooria:Surnud 1963